Georg Dietrich Leyding

Georg Dietrich Leyding (1664–1710) var en tysk komponist og organist innen den nordtyske orgelskolen.

Fra 1679 og fem år framover gikk Leyding i lære hos Jakob Bölsche i Braunschweig. Deretter reiste han til  Hamburg og Lübeck for å videreutdanne seg hos Johann Adam Reincken og Dietrich Buxtehude, men returnerte snart til Braunschweig for å erstatte Bölsche. Etter Bölsches død ble Leyding organist ved kirkene St. Ulrich og St. Blasius, senere også ved St. Magnus. Leyding var en kort periode i Wolfenbüttel for å studere komposisjon hos Johann Theile.

Av Leyding er det bevarte tre preludier, en variasjon over Von Gott will ich nicht lassen og en koralbearbeidelse av Wie schön leuchtet der Morgenstern.

Referanser

Eksterne lenker 
 
 

Barokkomponister
Nordtyske orgelskole
Tyske komponister
Personer fra Landkreis Nienburg/Weser